钦定古今图书集成/明伦汇编/氏族典/第377卷 > 《凌迪知万姓统谱》 > 孔灵符
## 钦定古今图书集成/明伦汇编/氏族典/第377卷 > 《凌迪知万姓统谱》 > 孔灵符

按《宋书孔靖传》，“季恭弟灵符，元嘉末为南谯王义宣
司空长史、南郡太守、尚书吏部郎。世祖大明初，自侍
中为辅国将军、郢州刺史，入为丹阳尹。自丹阳尹出
为会稽太守，寻加豫章王子尚抚军长史，又为寻阳
王子房右军长史。前废帝景和中，犯忤近臣，为所谗
构，遣鞭杀之。二子湛之、渊之，于都赐死。太宗即位，追”
赠灵符、金紫光禄大夫。渊之，大明中为尚书比部郎。